SET เปิดรูด 8 จุด วิตกประกาศฉุกเฉินรับมือ “ม็อบ” เสี่ยงเกิดความรุนแรง
SET เปิดรูด 8 จุด วิตกประกาศฉุกเฉินรับมือ “ม็อบ” เสี่ยงเกิดความรุนแรง
15 ต.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,255.66จุด ลบ 8.33 จุด หรือ 0.66% สูงสุดที่ 1,255.96 จุด ต่ำสุดที่ 1,253.43 จุด มูลค่าการซื้อขาย 2.70 พันล้านบาท
โดยตลาดหุ้นต้นภาคเช้าร่วงไปกว่า 10 จุด ตอบรับความกังวลการเมืองในประเทศหลังจากนายกรัฐมนตรีประกาศสถานการณ์ฉุกเฉินร้ายแรงในเขต กทม.เพื่อควบคุมเหตุการณ์ไม่ให้เกิดความวุ่นวายจากการชุมนุม ขณะที่ตลาดต่างประเทศต่างติดลบเพราะผิดหวังมาตรการกระตุ้นเศรษฐกิจสหรัฐอาจจะมีความล่าช้า
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังแกว่งตัวผันผวนและมีโอกาสอ่อนตัวลงในกรอบ 1,250-1,260 จุด โดยปัจจัยกดดันหลักยังคงมาจากสถานการณ์การเมืองในประเทศ โดยล่าสุดราชกิจจาฯเผยแพร่ประกาศพ.ร.ก.สถานการณ์ฉุกเฉินตั้งแต่ 4.00 น.วันนี้ ทำให้มีความเสี่ยงที่อาจเกิดสถานการณ์รุนแรงในอนาคต ส่วนฝั่งผู้ชุมนุมนัดชุมนุมใหญ่อีกครั้ง 16.00 น.วันนี้